Evenimente la Râmnicu Sărat

La Biblioteca Municipală Corneliu Coposu din Râmnicu Sărat, în ziua de 17 noiembrie 2023 a avut loc lansarea cărții Medicina Preventivă și Sănătatea Vârstnicilor, autor Corneliu Zeana, împreună cu alte cărți ale aceluiași autor și cu cel mai recent număr al publicației Cugetarea Europeană. Prezentator, criticul literar Ion Predescu.

Sala a fost arhiplină iar publicul entuziast. Au fost donate Bibliotecii exemplare din revista Independența Română-Independența prin Cultură, ultimul număr evocând-o pe Iulia Hașdeu despre care s-a făcut o scurtă vorbire. Pe 18 noiembrie, în holul Primăriei Rm. Sărat, a avut loc deschiderea expoziției dedicate lui Iuliu Maniu. În cadrul celor prezenți remarcăm numeroși elevi ai Liceului Ștefan cel Mare. Anul 2023 a fost declarat oficial Anul Iuliu Maniu.

Au rostit discursuri emoționante, alături de viceprimarul municipiului, au luat cuvântul lideri ai PNȚ – Maniu Mihalache și reprezentanți ai unor partide cu viziune creștin-democrată, apropiată de PNȚ Manu Mihalache. În aceeași zi au fost depuse coroane de flori la monumentul Corneliu Coposu, iar în incinta sinistrei închisori în care a murit Ion Mihalache și alți martiri ai luptei anticomuniste s-a ținut o slujbă de pomenire. A impresionat priceasna tulburătoare cântată de tânăraElisabetaCuibar, o voce de aur din Târgu Neamț. Piatra Neamț, Bicazul și Târgu Neamț au fost reprezentate la toate manifestările de mai sus prin delegații valoroase. Corneliu Zeana

Contents